b'\n_START_ARTICLE_\nLykkelige barn\n_START_SECTION_\nKunnskapsformidling\n_START_PARAGRAPH_\nFor \xc3\xa5 bidra til \xc3\xa5 spre kunnskap arrangerer foreningen foredrag og ulike arrangementer, b\xc3\xa5de rettet mot egne medlemmer og mot interesserte i og utenfor skolen. Flere og flere skoler tar ogs\xc3\xa5 kontakt for \xc3\xa5 f\xc3\xa5 informasjon, og foreningen holder ofte foredrag p\xc3\xa5 skoler rundtom.  _NEWLINE_Den f\xc3\xb8rste konferansen om evnerike barn i Norge ble arrangert av Lykkelige barn i Holmestrand i 2009, og den andre konferansen om evnerike barn i norsk skole: "Evnerike barn. Gjenkjenne, ivareta, anerkjenne" ble arrangert i Oslo i oktober 2013. Foreningen har ogs\xc3\xa5 bidratt med foredrag p\xc3\xa5 \xc3\x98stlandsk l\xc3\xa6rerstevne b\xc3\xa5de i 2012, 2013 og 2014, til sv\xc3\xa6rt gode tilbakemeldinger.\n_START_SECTION_\nNKEB AS\n_START_PARAGRAPH_\nNovember 2015 dannet foreningen firmaet Nasjonalt Kompetansesenter for Evnerike Barn. Dette firmaet har mange medarbeidere med lang erfaring i \xc3\xa5 jobbe med temaet evnerike barn p\xc3\xa5 ulike fagfelt. NKEB AS er heleid av Lykkelige Barn, og holder kurs, konferanser og veiledningstimer for foresatte, skoler og andre interesserte.'